62020TJ0555_INF
Απόφαση του Γενικού Δικαστηρίου (όγδοο τμήμα) της 8ης Σεπτεμβρίου 2021 – QB κατά EKT
(υπόθεση T‑555/20)
«Υπαλληλική υπόθεση – Προσωπικό της ΕΚΤ – Έκθεση αξιολόγησης – Περίοδος αξιολόγησης 2015 – Εκτέλεση αποφάσεως του Γενικού Δικαστηρίου – Άρθρο 266 ΣΛΕΕ – Καθήκον αμεροληψίας – Οδηγός για την αξιολόγηση των μελών του προσωπικού της ΕΚΤ – Πρόδηλη πλάνη εκτιμήσεως – Ευθύνη»
1.
Υπαλληλικές προσφυγές – Υπάλληλοι της Ευρωπαϊκής Κεντρικής Τράπεζας – Ακυρωτική απόφαση – Αποτελέσματα – Υποχρέωση λήψεως μέτρων εκτελέσεως – Ακύρωση, λόγω διαδικαστικής πλημμέλειας, μιας έκθεσης αξιολόγησης – Έκδοση πανομοιότυπης πράξης που τηρεί τους διαδικαστικούς κανόνες – Επιτρέπεται – Τήρηση της αρχής της καλής πίστης – Ανάγκη να επαναξιολογηθούν πράγματι τα προσόντα του προσφεύγοντος
(Άρθρο 266 ΣΛΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρo 41 § 1)
(βλ. σκέψεις 37-46, 52, 57)
2.
Υπαλληλικές προσφυγές – Υπάλληλοι της Ευρωπαϊκής Κεντρικής Τράπεζας – Ακυρωτική απόφαση – Αποτελέσματα – Υποχρέωση λήψεως μέτρων εκτελέσεως – Ακύρωση έκθεσης αξιολόγησης λόγω έλλειψης αμεροληψίας του δεύτερου αξιολογητή – Υποχρέωση αντικατάστασης του πρώτου αξιολογητή – Δεν υφίσταται – Ανάθεση των καθηκόντων του δεύτερου αξιολογητή στον προϊστάμενο του αρχικού δεύτερου αξιολογητή – Επιτρέπεται
(Άρθρο 266 ΣΛΕΕ)
(βλ. σκέψεις 71-73, 85, 86)
3.
Υπάλληλοι – Υπάλληλοι της Ευρωπαϊκής Κεντρικής Τράπεζας – Αξιολόγηση – Έκθεση αξιολόγησης – Κατάρτιση – Υποχρέωση να ζητηθεί η συγκατάθεση του αξιολογουμένου για τον καθορισμό των στόχων τους οποίους πρέπει να επιτύχει ενόψει της επόμενης περιόδου αξιολόγησης – Δεν υφίσταται
(βλ. σκέψη 93)
Αντικείμενο
Προσφυγή-αγωγή δυνάμει του άρθρου 270 ΣΛΕΕ και του άρθρου 50α του Οργανισμού του Δικαστηρίου της Ευρωπαϊκής Ένωσης με αίτημα, αφενός, την ακύρωση της έκθεσης αξιολόγησης της προσφεύγουσας-ενάγουσας για την περίοδο αξιολόγησης 2015 και, αφετέρου, την καταβολή χρηματικής ικανοποίησης για την ηθική βλάβη την οποία η προσφεύγουσα-ενάγουσα υποστηρίζει ότι υπέστη εξαιτίας της πράξεως αυτής.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή-αγωγή.
2)
Η QB φέρει, πέραν των δικαστικών εξόδων της, τα έξοδα της Ευρωπαϊκής Κεντρικής Τράπεζας (ΕΚΤ).